[pic] | EUROPA-KOMMISSIONEN |

Bruxelles, den 4.5.2011

KOM(2011) 242 endelig

BERETNING FRA KOMMISSIONEN TIL EUROPA-PARLAMENTET OG RÅDET

om gennemførelsen af Rådets forordning (EF, Euratom) nr. 58/97 og Europa-Parlamentets og Rådets forordning (EF) nr. 295/2008 om statistik over erhvervsstrukturer (omarbejdning), som ophævede og erstattede forordning nr. 58/97

BERETNING FRA KOMMISSIONEN TIL EUROPA-PARLAMENTET OG RÅDET

om gennemførelsen af Rådets forordning (EF, Euratom) nr. 58/97 og Europa-Parlamentets og Rådets forordning (EF) nr. 295/2008 om statistik over erhvervsstrukturer (omarbejdning), som ophævede og erstattede forordning nr. 58/97

INDHOLD

1. INDLEDNING 3

2. Udviklingen i lovgivningen 3

3. Tilgængeligheden og kvaliteten af statistik over erhvervsstrukturer 4

3.1. Vigtigste datasæt 4

3.2. Datasættenes aktualitet, tilgængelighed og relevans 5

3.3. Regler om fortrolighed og gennemførelse 8

3.4. Nøjagtighed 8

3.5. Kohærens og sammenlignelighed 9

4. OVERHOLDELSE AF FORORDNINGEN OM STATISTIK OVER ERHVERVSSTRUKTURER 9

5. BYRDEN FOR VIRKSOMHEDERNE OG FORANSTALTNINGER TIL NEDBRINGELSE HERAF 9

5.1. Indledning 9

5.2. Foranstaltninger til reducering af byrden 9

6. FREMTIDIG UDVIKLING 9

INDLEDNING

Målet med Rådets forordning (EF, Euratom) nr. 58/97 (herefter benævnt "forordning nr. 58/97") er i henhold til dens artikel 1 at fastlægge en fælles ramme for indsamling, udarbejdelse, indberetning og evaluering af fællesskabsstatistikker om virksomhedernes struktur, aktiviteter, konkurrenceevne og resultater i Fællesskabet. Forordning nr. 58/97 fastlægger de nødvendige normer, standarder og definitioner med henblik på udarbejdelse af sammenlignelige fællesskabsstatistikker.

Denne beretning omhandler gennemførelsen af forordning nr. 58/97. Det bør bemærkes, at forordning nr. 58/97 blev ophævet og erstattet af Europa-Parlamentets og Rådets forordning (EF) nr. 295/2008 om statistik over erhvervsstrukturer (omarbejdning), (herefter benævnt "forordning nr. 295/2008").

Beretningen er blevet udarbejdet delvist i henhold til bestemmelserne i artikel 14, stk. 1, i forordning nr. 58/97 hvad angår de endelige data for referenceåret 2007 og delvist i henhold til bestemmelserne i artikel 13, stk. 1, i forordning nr. 295/2008 hvad angår de foreløbige data for referenceåret 2008.

Begrundelsen for at udarbejde beretningen på denne måde var, at de første komplette datasæt, som dækker alle bilag i forordning nr. 295/2008 for data vedrørende referenceåret 2008 først vil blive valideret i begyndelsen af 2011, hvilket er for sent til at fremlægge en beretning inden for de tidsfrister, der er fastsat i forordning nr. 295/2008 - derfor den partielle rapportering i henhold til to forordninger.

Generelt har beretningen til formål at informere om de foranstaltninger, som Europa-Kommissionen har truffet for at sikre, at brugerne har adgang til europæiske erhvervsstrukturstatistikker af høj kvalitet. Endvidere gøres der rede for, på hvilken måde og i hvilket omfang de enkelte medlemsstater har gennemført forordning nr. 58/97 og 295/2008. Den indeholder desuden oplysninger om virksomhedernes byrde og de foranstaltninger, medlemsstaterne har truffet for at nedbringe den.

UDVIKLINGEN I LOVGIVNINGEN

Siden den foregående beretning fra 2007 er forordning nr. 58/97 med vedtagelsen af Europa-Parlamentets og Rådets forordning nr. 295/2008 den 11. marts 2008 blevet ophævet. Da forordning nr. 58/97 tidligere var blevet ændret flere gange, og der var planlagt flere ændringer, blev der af klarhedshensyn valgt en omarbejdning.

Hovedformålet med forordningen var at imødekomme det stigende behov for statistiske data, specielt om tjenesteydelser, og at forenkle og begrænse indberetningen af data mest muligt.

Der blev tilføjet to nye bilag til forordning nr. 295/2008 (bilag VIII: statistikker over erhvervsstrukturer vedrørende forretningsservice og bilag IX: statistikker over erhvervsstrukturer vedrørende erhvervsdemografi), og datakravene til servicesektoren blev øget.

Der blev også indført et fleksibelt modul vedrørende gennemførelse af en specifik og begrænset ad hoc-indsamling af virksomhedsvariabler. Det blev besluttet, at den første anvendelse af det fleksible modul fra den omarbejdede forordning skulle være indsamling af data om adgang til finansiering. Resultaterne af denne dataindsamling forventes at foreligge i 2011.

Der blev også foretaget forenklinger. En række obligatoriske og frivillige variabler blev udeladt, og hyppigheden af dataindsamlingen for nogle variablers vedkommende blev ændret fra etårige til flerårige intervaller.

Nærværende beretning omhandler de syv bilag i forordning nr. 58/97, som også findes i forordning nr. 295/2008 med samme overskrifter.

Bilag I Generelt modul for årlige statistikker over erhvervsstrukturer

Bilag II Statistikker over erhvervsstrukturer inden for industrien

Bilag III Statistikker over erhvervsstrukturer inden for handel

Bilag IV Statistikker over erhvervsstrukturer inden for bygge- og anlægssektoren

Bilag V Statistikker over erhvervsstrukturer inden for forsikring

Bilag VI Statistikker over erhvervsstrukturer vedrørende kreditinstitutter

Bilag VII Statistikker over erhvervsstrukturer vedrørende pensionskasser.

I overensstemmelse med artikel 12 i forordning nr. 58/97 (artikel 11 i Europa-Parlamentets og Rådets forordning (EF) nr. 295/2008) indeholder Kommissionens forordning (EF) nr. 1618/1999 (Kommissionens forordning (EU) nr. 275/2010) kriterierne for evaluering af kvaliteten af statistik over erhvervsstrukturer.

TILGÆNGELIGHEDEN OG KVALITETEN AF STATISTIK OVER ERHVERVSSTRUKTURER

Vigtigste datasæt

Erhvervsstrukturstatistikker giver et detaljeret billede af de europæiske virksomheders og deres aktiviteters struktur, udvikling og karakteristika. Dataene dækker generelt alle markedsaktiviteter undtagen landbrugssektoren og personlige tjenester.

Erhvervsstrukturstatistikkernes vigtigste karakteristika (variabler) omfatter:

- Erhvervsdemografiske variabler (f.eks. antal virksomheder).

- "Outputrelaterede" variabler (f.eks. omsætning, værditilvækst).

- "Inputrelaterede" variabler: arbejdskraftinput (f.eks. beskæftigelse, arbejdstimer) input af varer og tjenester (f.eks. indkøb i alt) kapitalinput (f.eks. investeringer i materielle anlægsaktiver).

- Flere vigtige afledte indikatorer genereres i form af forholdstal for bestemte penge- og per capitaværdier.

Flere datasæt indberettes af alle medlemsstater i henhold til kravene i Kommissionens forordning (EF) nr. 251/2009[1], og de vigtigste datasæt er følgende:

- Årlige virksomhedsstatistikker.

- Årlige virksomhedsstatistikker opdelt efter størrelsesklasser.

- Årlige regionale statistikker.

- I serien om årlige virksomhedsstatistikker offentliggøres variablerne for hvert land og opdeles på undergruppeniveau i NACE rev. 1.1 (4 cifre).

Årlige virksomhedsstatistikker opdelt efter størrelsesklasser. Alle variabler offentliggøres for hvert land og opdeles på gruppeniveau i NACE rev. 1.1 (3 cifre) og efter beskæftigelsesstørrelsesklasse. For handel findes der en yderligere supplerende opdeling i omsætningsstørrelsesklasser.

I de årlige regionale statistikker offentliggøres fire variabler pr. NUTS 2-region[2] og opdeles på hovedgruppeniveau i NACE rev. 1.1 (2 cifre). For handel offentliggøres data på gruppeniveau (3 cifre) i NACE rev. 1.1.

Data vedrørende referenceåret 2008 og frem vil blive offentliggjort på Eurostats websted med angivelse af de nye NACE rev. 2-koder.

De fleste erhvervsstrukturdata indsamles af de nationale statistiske kontorer på grundlag af statistiske undersøgelser, virksomhedsregistret eller administrative kilder. De nationale statistiske kontorer kan anvende en eller flere af disse kilder alt efter den undersøgelsesstrategi, de har valgt, under hensyntagen til omkostninger, datakvalitet og virksomhedernes svarbyrde. Eurostat foretager kvalitetskontrol af medlemsstaternes indberettede data og offentliggør dem på Eurostats websted.

Datasættenes aktualitet, tilgængelighed og relevans

3.2.1. Datasættenes aktualitet

Fristerne for indberetning af data til Eurostat (angivet i måneder efter udgangen af referenceåret):

- T+10 for foreløbige data vedrørende bilag I-IV

- T+10 for data vedrørende bilag VI

- T+12 for data vedrørende bilag V og VII.

- T+18 for endelige data vedrørende bilag I-IV.

3.2.2. Tilgængeligheden af offentliggjorte erhvervsstrukturdata

Alle data er tilgængelige vederlagsfrit på Eurostats websted[3] under emnet "Industry, trade and services".

Endelige data for 2007 vedrørende bilag V-VII blev offentliggjort på Eurostats websted i maj 2009 og i november 2009 vedrørende bilag I-IV.

Der er beregnet EU-aggregater for endelige data for 2007 på grundlag af de tilgængelige data fra medlemsstaterne eller på grundlag af estimater, når de nødvendige data ikke forelå. Ikke-fortrolige EU-aggregater blev offentliggjort i begyndelsen af 2010.

Foreløbige data for 2008 vedrørende bilag I-IV i NACE rev. 2 blev offentliggjort på Eurostats websted i januar 2010 for de fleste landes vedkommende.

3.2.2.1. Publikationsprogram for 2009

Ud over formidlingen via Eurostats websted offentliggøres resultaterne i en række publikationer: En publikation i Panoramaserien "European Business: Facts and figures", ti publikationer i serien "Statistics in Focus" og et nyt omstruktureret afsnit om de europæiske virksomheder på Eurostats websted.

Erhvervsstrukturdata anvendes også i mange andre publikationer. I løbet af 2009 blev der i stort omfang ydet bidrag til Eurostat Årbog, Eurostat pocketbook og Regional yearbook.

Desuden blev der medio 2009 udviklet et nyt værktøj ( Statistics Explained[4]) til formidling af (meta-)data via Eurostats websted. Statistics Explained er baseret på web 2.0-wikiteknologi, og hovedformålet er at forklare europæiske statistikker. Dette gøres ved at præsentere data og gøre opmærksom på, hvad der er interessant eller overraskende og levere alle nødvendige baggrundsoplysninger.

3.2.3. Forordningens virkemåde og datasættenes relevans: fuldstændighed

Ud fra en helhedsbetragtning kan det konkluderes ud fra tabel 1, 2 og 3, at de af medlemsstaterne indberettede data er nogenlunde fuldstændige for så vidt angår bilag I-IV, mens der generelt er langt færre data til rådighed vedrørende de finansielle sektorer (bilag V-VII).

Det fremgår også af tabellerne nedenfor, at mængden af data på Eurostats websted reduceres som følge af fortrolige data, især når der er tale om små landes endelige data vedrørende bilag I-IV.

Der kunne noteres en høj grad af datatilgængelighed og en lav fortrolighedsgrad for de foreløbige data for 2008 vedrørende bilag I-IV, da disse data kun skal foreligge på trecifret niveau i NACE rev. 2.

Tabel 1. Tilgængelighed og fortrolighed for så vidt angår endelige data for 2007 vedrørende bilag I-IV, NACE rev. 1.1

Lande[5] | Indberettede celler i alt i % i forhold til kravene i forordning nr. 58/97 | Fortrolige celler i % af indberettede celler |

Store lande | 94 | 13 |

Mellemstore lande | 92 | 22 |

Små lande | 86 | 26 |

Alle | 90 | 22 |

Tabel 2. Tilgængelighed og fortrolighed for så vidt angår endelige data for 2007 vedrørende bilag V-VII, NACE rev. 1.1

Lande | Indberettede celler i alt i % af kravene i forordning nr. 58/97 | Fortrolige celler i % af indberettede celler |

Store lande | 63 | 9 |

Mellemstore lande | 78 | 11 |

Små lande | 70 | 6 |

Alle | 73 | 9 |

Tabel 3. Tilgængelighed og fortrolighed for så vidt angår foreløbige data for 2008 vedrørende bilag I-IV, NACE rev. 2

Lande | Indberettede celler i alt i % af kravene i forordning nr. 58/97 | Fortrolige celler i % af indberettede celler |

Store lande | 99 | 5 |

Mellemstore lande | 95 | 16 |

Små lande | 91 | 14 |

Alle | 94 | 13 |

3.2.3.1. Relevans for brugerne

Antallet af data eller publikationer, som er downloadet fra Eurostats websted, og antallet af solgte publikationer i 2009 er en indikator for erhvervsstrukturdataenes relevans for brugerne.

Tallene i tabellen nedenfor repræsenterer de data, som vore brugere har hentet fra Eurostats websted for Eurostats publikationer i 2009.

Tabel 4. Antal hentede data

Solgte publikationer (papirudgaver) | 64 |

- European Business: Facts and figures (udgaver fra 2007-2009)[6] |

Downloadede gratis publikationer | 14 584 |

- European Business: Facts and figures |

Downloadede gratis datasæt |

Bilag I til VII - Årlige virksomhedsstatistikker - Årlige virksomhedsstatistikker efter størrelsesklasser - Årlige regionale statistikker - Foreløbige data - Andet | 49 230 22 814 8 594 11 463 1 744 4 615 |

Regler om fortrolighed og gennemførelse

Tabellerne i afsnit 3.2 ovenfor viser, i hvilket omfang kravet om fortrolighed begrænser adgangen til data. Alle landene anvender nogenlunde ens fortrolighedsregler primært for at beskytte data om en eller flere virksomheder. I adskillige lande er denne beskyttelse suppleret med en "dominansregel", i henhold til hvilken data ikke videregives, hvis én bestemt respondent udgør mere end en bestemt procentdel af tallene; procentsatserne varierer ganske lidt.

Ud over datafortroligheden på landeniveau blev det nødvendigt på EU-niveau at hemmeligholde data for at beskytte fortrolige nationale data. Reglerne for at fastslå, hvilke EU-totaler der skal hemmeligholdes, er fastsat i en fortrolighedsaftale (Confidentiality Charter) med alle medlemsstaterne. Som et resultat af de anvendte regler kunne 7 % af de aggregerede EU-data for 2007 til årlige virksomhedsstatistikker i bilag I-IV ikke offentliggøres af fortrolighedshensyn.

Tabel 5. Hemmeligholdelse af de vigtigste variabler i de årlige virksomhedsstatistikker, for hvilke EU-aggregater for 2007 blev offentliggjort, alle aktivitetsniveauer i NACE rev. 1.1

Bilag | Antal celler i alt | Antal fortrolige celler | Antal fortrolige celler i % af det samlede antal |

Bilag I | 856 | 57 | 7 |

Bilag II | 5 652 | 480 | 8 |

Bilag III | 1 252 | 42 | 3 |

Bilag IV | 324 | 14 | 4 |

Bilag I - IV | 8 084 | 593 | 7 |

Europa-Kommissionen er i øjeblikket ved at undersøge, hvordan der for at dække brugernes databehov kan stilles flere EU-aggregater til rådighed. Det er blevet undersøgt, om der findes metoder til at beregne estimater af de fortrolige EU-aggregater, der i tilstrækkeligt omfang beskytter data fra de individuelle respondenter og samtidig sikrer et vist nøjagtighedsniveau. Disse metoder vil blive anvendt fra referenceåret 2008.

I øjeblikket anvendes der estimater til beregning af flere EU-aggregater på grundlag af ikke-fortrolige nationale data for at udfylde de huller, der er opstået, fordi de reelle værdier ikke kunne oplyses.

Nøjagtighed

I henhold til Kommissionens forordning (EF) nr. 1618/1999 af 23. juli 1999 (herefter benævnt "forordning nr. 1618/99") om kriterier for evaluering af kvaliteten af statistik over erhvervsstrukturer skal alle medlemsstater hvert år indsende oplysninger til Eurostat om kvalitetsindikatorer som variationskoefficienter, bortfaldsprocenter og to bestemte rapporter, den ene om den anvendte metodologi og den anden om hovedaktiviteten.

På basis af oplysningerne fra alle medlemsstaterne foretog Eurostat en årlig evaluering for referenceåret 2007, hvoraf hovedparten indgår i denne beretning.

For kunne evaluere kvaliteten af data på EU-niveau har Eurostat beregnet aggregerede EU-variationskoefficienter for seks variabler på gruppeniveau (3 cifre) i NACE rev. 1.1 og for alle aktiviteter.

Det fremgår af tabellen nedenfor, at de aggregerede EU-variationskoefficienter for de seks variabler (antal virksomheder, omsætning, værditilvækst, personaleudgifter, bruttoinvesteringer, antal ansatte) med få undtagelser ligger under 1,5 %. Generelt er variationskoefficienterne lavere for industrien og lidt højere for bygge- og anlægssektoren, handelssektoren og servicesektoren.

Tabel 6. Fordeling af aggregerede EU-variationskoefficienter (%)

0,6-1,5 | 26,5 | 97,2 | 63,7 | 57,1 | 67,8 | 48,5 |

1,6-2,5 | 0 | 0,9 | 5,9 | 0,6 | 4,2 | 2,4 |

>2,5 | 0 | 0 | 0 | 0 | 1,8 | 0,6 |

Fra og med dataindsamlingen for referenceåret 2008 vil erhvervsstrukturdata blive evalueret hvert år fra begyndelsen af 2011 på basis af Kommissionens forordning (EF) nr. 275/2010 om gennemførelse af forordning (EF) nr. 295/2008 for så vidt angår kriterier for evaluering af kvaliteten af statistik over erhvervsstrukturer. Rapporterne vil blive udarbejdet i overensstemmelse med adfærdskodeksen for europæiske statistikker.

Kohærens og sammenlignelighed

Da medlemsstaterne frit kan vælge, hvordan de udarbejder erhvervsstrukturdata, er det nødvendigt, at Kommissionens forordninger nøje overholdes for at sikre, at dataene er sammenlignelige i alle landene.

Som nævnt ovenfor skulle medlemsstaterne for hvert referenceår udarbejde to rapporter, hvori de kan informere Eurostat og deres brugere om den anvendte metodologi.

Kohærens er udtryk for, i hvilket omfang statistikkerne giver mulighed for at kombinere data fra forskellige kilder. Eurostat har derfor undersøgt, hvilke lighedspunkter der er mellem erhvervsstrukturundersøgelser og andre virksomhedsundersøgelser, samt i hvilket omfang de er konsistente (konsistens kan betragtes som synonymt med kohærens). Sammenlignelighed er en særlig form for kohærens, hvorved der anvendes data fra samme kilde, men til forskellige perioder og/eller regioner.

Erhvervsstrukturdata kan knyttes sammen med forskellige andre statistiske områder som: nationalregnskab, lønomkostningsstatistik, arbejdsstyrkestatistik og konjunkturstatistik. For at disse statistikker kan kombineres, er det dog nødvendigt, at de er kohærente.

Kohærensen mellem erhvervsstrukturstatistikker og ovennævnte statistikområder er tidligere blevet analyseret, og der har vist sig at være en række forskelle både hvad angår data og metodologi. Det er der ikke noget usædvanligt i, eftersom der er valgt den metodologi, der er bedst egnet til det enkelte område.

Erhvervs- og handelsstatistikker står over for store udfordringer i en globaliseret verden. En stærk udvikling hen imod integrering af verdensmarkederne ændrer økonomiens struktur og den måde, hvorpå virksomhederne opererer. Eurostat har derfor udviklet et program for modernisering og bedre integrering af den europæiske erhvervs- og handelsstatistik (Meets)[8]. Programmet løber i en periode på seks år fra 2008 til 2013.

Et vigtigt projekt i Meetsprogrammet er konsistens mellem begreber og metoder i erhvervsorienteret statistik. Det startede i tredje kvartal af 2010 og vil løbe i 48 måneder. Projektet vil bidrage til at forbedre konsistensen i begreberne og gøre det lettere at udarbejde integreret lovgivning om erhvervs- og handelsstatistik i fremtiden.

OVERHOLDELSE AF FORORDNINGEN OM STATISTIK OVER ERHVERVSSTRUKTURER

Overholdelsen af forordning nr. 58/97 evalueres på grundlag af dataindberetningens punktlighed, dataenes fuldstændighed og det antal versioner, som er nødvendigt før den endelige frigivelse.

Som helhed er overholdelsen af forordningens krav for 2007-data blevet forbedret i forhold til vurderingen af overholdelsen i den foregående beretning. En komplet analyse af alle aspekter af overholdelsen, navnlig hvad angår sammenligneligheden, vil først være mulig, når de nye kvalitetsrapporter forligger i maj 2011.

Punktligheden er generelt blevet forbedret i årenes løb. Visse lande indberetter dog fortsat deres data med nogen forsinkelse, hvilket gør det vanskeligt at offentliggøre EU-aggregaterne til tiden.

Sammenlignet med den foregående beretning er det Belgien, Irland, Grækenland og Slovenien, der tegner sig for de største forbedringer angående punktlighed.

Belgien og Grækenland indsendte dog deres data med nogen forsinkelse. De første data for 2007 leverede Malta med stor forsinkelse.

Ser man på fuldstændigheden af de indberettede datasæt, udgør alle datasæt indberettet af EU-27 og Norge for de endelige serier i bilag I-IV taget under ét 90 % af de krævede data. Det er en betydelig forbedring i forhold til situationen som beskrevet i den foregående beretning til Europa-Parlamentet og Rådet i 2007, men resultatet er fortsat utilfredsstillende. Adskillige lande har således truffet foranstaltninger til at forbedre datatilgængeligheden.

De foreløbige data for 2008 indberettede de fleste lande før udløbet af den i forordningen fastsatte frist. Nogle få lande indsendte deres data med nogen forsinkelse, f.eks. overskred Belgien og Italien fristen med ca. 20 dage, mens Grækenlands og Polens data var over en måned forsinket. Generelt set er punktligheden for disse datasæt ikke bedre end sidste år, men dette skyldes, at gennemførelsen af NACE rev. 2 havde indflydelse på referenceåret 2008. Samlet set foreligger 94 % af dataene.

Data vedrørende bilag V-VII manglede for visse seriers vedkommende. Samlet set foreligger 73 % af dataene vedrørende de finansielle bilag.

Tabel 7 indeholder en samlet evaluering af overholdelsen for de medlemsstater, som var underlagt bestemmelserne i forordning nr. 58/97 for referenceåret 2007 (EU-27 og Norge).

Evalueringen blev foretaget på grundlag af punktlighed, fuldstændighed og antallet af dataversioner, der blev indberettet til de endelige data for 2007 vedrørende bilag I-VII og også til de foreløbige data for 2008 vedrørende bilag I-IV.

Landene er inddelt i fire kategorier alt efter graden af overholdelse af forordning nr. 58/97:

SG = Særdeles god overholdelse: Alle de krævede data (med enkelte undtagelser) er indberettet rettidigt.

G = God overholdelse: Enkelte elementer mangler, eller der er mindre forsinkelser i indberetningen.

D = Data foreligger delvist, men der mangler væsentlige elementer, eller fristerne overholdes ikke.

N = En betydelig del af dataene mangler, eller der er betydelige forsinkelser i indberetningen.

Tabel 7. Samlet vurdering af forordningens overholdelse

Land | Generel vurdering |

EE, ES, FR, LV, LT, HU, AT, PT, RO, SK, FI, SE, NO | SG |

BE, BG, CZ, DK ,DE, IE, IT, CY, LU, NL, PL, UK, SI | G |

GR | D |

MT | N |

Det fremgår af tabellen ovenfor, at de fleste medlemsstaters overholdelse var "særdeles god" eller "god". Hertil kommer, at Malta har udfoldet betydelige bestræbelser for at løse problemerne med overholdelse og er begyndt at indberette data for tidligere referenceår. Alle lande har til hensigt at forbedre overholdelsen af forordningen fra referenceåret 2008 og frem.

Eurostat har truffet foranstaltninger til at forbedre overholdelsen inden for to områder. For det første er der to gange om året blevet fremsendt overholdelsesrapporter til styringsgruppen for statistikker over erhvervsstrukturer og en gang om året til direktørerne for statistikker over erhvervsstrukturer. Generaldirektøren for Eurostat har også rettet skriftlig henvendelse til lederne af de nationale statistiske kontorer for at pege på alvorlige mangler i overholdelsen. Ud over overvågning og rapportering har der været bilaterale kontakter for at undersøge og afhjælpe mangler i overholdelsen.

For det andet har Eurostat bestræbt sig på at forenkle dataindberetningen, f.eks. ved at forenkle indberetningsformaterne og strømline datakravene, især via den omarbejdede forordning om statistik over erhvervsstrukturer.

BYRDEN FOR VIRKSOMHEDERNE OG FORANSTALTNINGER TIL NEDBRINGELSE HERAF

Indledning

I Kommissionens meddelelse fra marts 2005 om "Bedre regulering til gavn for vækst og beskæftigelse" blev forenkling fremhævet som et højt prioriteret mål for EU. I Kommissionens meddelelse om reducering af indberetningsbyrden var indsatsen for at forenkle og fastsætte prioriterede mål inden for fællesskabsstatistikker (KOM(2006) 693 endelig) mere specifikt rettet mod statistik.

For at reducere byrden for dataleverandører og virksomheder sigter den omarbejdede forordning om statistik over erhvervsstrukturer som tidligere nævnt mod at begrænse virksomhedernes byrde mest muligt. En række obligatoriske og frivillige variabler udgik derfor eller skulle kun indberettes med flere års mellemrum i stedet for hvert år.

Foranstaltninger til reducering af byrden

Dette afsnit indeholder en kortfattet beskrivelse af de foranstaltninger, som Eurostat og medlemsstaterne i de seneste år har truffet for at nedbringe virksomhedernes omkostninger og byrde.

Eurostat har arbejdet sammen med de nationale statistiske kontorer for at finde muligheder for at nedbringe virksomhedernes byrde. I den omarbejde forordning om erhvervsstrukturstatistik er en række obligatoriske variabler blevet reduceret, idet nogle variabler kun skal indberettes med flere års mellemrum i stedet for hvert år, og frivillige variabler er udgået.

Hertil kommer, at den omarbejdede forordning giver medlemsstaterne mulighed for at mærke deres data udelukkende bidrag til EU-totalerne (CETO-mærkning) uden at være forpligtet til at levere tallene med alle detaljer, når tallene ikke er tilstrækkeligt pålidelige til at blive offentliggjort på nationalt plan.

Nogle af medlemsstaternes foranstaltninger havde at gøre med den måde, hvorpå indsamlingen af erhvervsstrukturdata er organiseret. Stikprøver blev hyppigt anvendt af størstedelen af medlemsstaterne. Med undtagelse af én medlemsstat har alle anvendt en stikprøveundersøgelse eller en stikprøveundersøgelse kombineret med data fra andre kilder i stedet for tællinger. Medlemsstaterne har lagt vægt på at anvende nye stikprøvestrategier for at reducere både virksomhedernes byrde og de nationale statistiske kontorers omkostninger.

Endvidere har en række lande udeladt små virksomheder af undersøgelserne og i stedet anvendt administrative datakilder kombineret med skøn.

Mange medlemsstater foretrækker klart og i stigende grad at anvende administrative data i stedet for undersøgelser. Der står imidlertid flere hindringer i vejen for udelukkende at anvende administrative kilder, da administrative data normalt afviger fra statistiske data, når det drejer sig om definitioner, formater, koder, indberetningsprotokoller mv. Der er derfor behov for politisk støtte for at sikre aftaler mellem de nationale statistiske kontorer og de relevante statsorganer om udarbejdelse af administrative data, som vil kunne anvendes til bestemte formål.

Overgangen fra undersøgelser til anvendelse af administrative datakilder kræver investeringer i starten i form af yderligere interne ressourcer og nye tilpassede arbejdsmetoder i de nationale statistiske kontorer, før der kan opnås effektivitetsgevinster.

Nogle lande er også begyndt at afprøve andre metoder til direkte indsamling af data, f.eks. direkte fra virksomhedernes regnskaber. Det ideelle ville være, at det statistiske materiale blev genereret som et biprodukt af virksomhedernes almindelige regnskaber, at dataene blev behandlet automatisk, at anvendelsen af fælles identifikatorer gjorde det muligt at anvende de indsamlede data på den mest effektive måde, og at oplysninger blev formidlet automatisk, f.eks. til Eurostat, så snart de er behandlet.

Afslutningsvis skal det nævnes, at virksomhedernes byrde er et spørgsmål, som skal tages i betragtning, hver gang der foretages ændringer i datakrav og dataproduktionsprocesser. At producere erhvervsstrukturdata, som er af høj kvalitet, og som opfylder brugernes behov på en omkostningseffektiv måde, er dog den vigtigste målsætning.

FREMTIDIG UDVIKLING

Det europæiske statistiske system undersøger til stadighed mulighederne for at opfylde nye statistikbehov og udfolder stadig store bestræbelser for både at mindske respondentbyrden og omkostningerne ved at producere statistikker.

I betragtning af de europæiske statistikkers voksende betydning - på EU-niveau - for udformningen, gennemførelsen, overvågningen og evalueringen af EU-politikker har Kommissionen (Eurostat) offentliggjort en meddelelse om produktionsmetoder for EU-statistikker - en vision for det kommende årti[9]. Denne meddelelse indeholder visioner for, hvordan produktionsmetoderne for europæiske statistikker kan ændres.

Som led i Meetsprogrammet for modernisering og bedre integrering af den europæiske erhvervs- og handelsstatistik, som allerede er blevet omtalt, tages der praktiske skridt for at virkeliggøre denne vision. Programmets formål er at udvikle målindikatorer og revurdere prioriterede områder, at strømline rammerne om erhvervsstatistikker og indføre en enklere måde til at indsamle data og til modernisering og forenkling af Intrastat.

[1] Kommissionens forordning (EF) nr. 251/2009 af 11. marts 2009 om gennemførelse og ændring af Europa-Parlamentets og Rådets forordning (EF) nr. 295/2008 for så vidt angår de dataserier, der skal udarbejdes til statistikken over erhvervsstrukturer, og de nødvendige tilpasninger efter revisionen af den statistiske aktivitetstilknyttede produktklassifikation (CPA).

[2] Fælles nomenklatur for regionale enheder (forordning (EF) nr. 1059/2003).

[3] http://epp.eurostat.ec.europa.eu/portal/page/portal/eurostat/home.

[4] http://epp.eurostat.ec.europa.eu/statistics_explained/index.php/Structural_business_statistics_overview.

[5] CETO-mærkninger:

Store lande: DE, FR, IT, UK.

Mellemstore lande: BE, DK, ES, GR, IE, NL, AT, PL, PT, FI, SE, NO.

Små lande BG, CZ, EE, CY, LV, LT, LU HU, MT, RO, SI, SK.

[6] Produktionen af papirudgaver ophørte i 2010.

[7] Variationskoefficienterne blev beregnet for endelige data for 2007 for serie 1A, 2A, 3B og 4A (bilag I-IV) på 3-cifret niveau (grupper) i NACE rev. 1.1 eller opdelt efter aktivitetsgrupperne i afsnit 9 i bilag 1 til forordning nr. 58/97.

[8] Europa-Parlamentets og Rådets afgørelse nr. 1297/2008/EF af 16. december 2008 om et program for modernisering af den europæiske erhvervs- og handelsstatistik (Meets) (EUT L 340 af 19.12.2008, s. 76).

[9] Meddelelse fra Kommissionen til Europa-Parlamentet og Rådet om produktionsmetoden for EU-statistikker : en vision for det kommende årti (KOM(2009) 404 endelig).